Y.A.B. DATO’ MENTERI BESAR: Terima kasih Inn Shaa Allah. Nanti saya kalau datang saya panggil Ketua Pembangkang kita makan mee udang ya. Ahli Yang Berhormat sekalian kita akan menerima pandangan-pandangan tersebut tetapi Kerajaan
Negeri tidak juga mahu memaksa dan kena win win situation di saat kita bina rumah mampu milik. Ini adalah rumah landed property, bukan rumah pangsa, kat Sabak Bernam kita tidak lagi nak buat rumah pangsa sebab saiz tanahnya ada dan dalam masa yang sama kita akan pilih lokasi yang sesuai untuk RNR. Inn Shaa Allah kita akan berbincang dengan semua State Holder dan kita akan dapatkan solusi terbaik. RNR kita bina, rumah mampu milik yang selama ini tangguh juga. Saya percaya pihak PNSB akan berjaya selesaikan dalam atau pembinaan dalam fasa pemerintahan penggal yang ke 14 ini.
Ahli Yang Berhormat sekalian, mana nak jawab tadi lupa. Saya nak jawab tentang daripada Kampung Tunku, Kerajaan Negeri masih berunding sebenarnya dengan Kerajaan Persekutuan mengenai pelepasan tanah rizab Persekutuan kepada Kerajaan Negeri selaras dengan pemakaian pekeliling KPTG Bilangan 2/2015. Kaedah penyerahan balik tanah milik Persekutuan dan pelepasan tanah rizab Persekutuan kepada Kerajaan Negeri bagi maksud negeri. Kerajaan Negeri telah mengenal pasti tanah-tanah lagi digunakan dan perancangan untuk membangunkan tapak-tapak tersebut telah pun disiapkan kita sediakan. Berdasarkan keputusan MMKN ke 28/2018 yang telah disahkan pada 19 September 2018 MMKN ke 29. Kita telah mengemukakan surat pemakluman kepada Kementerian Air Tanah dan Tanah Sumber Asli berkaitan keputusan penyerahan semula tanah rizab IWK kepada Kerajaan Negeri. Sekarang Kementerian kena bagi 2 atau 3, nanti kita akan bincang balik dengan mereka dan perkara ini telah dibincangkan ke Kementerian-kementerian yang lain seperti Kementerian Kewangan dan Kementerian Hal Ehwal Ekonomi untuk kita mengambil balik. Memang tanah ini kita serahkan untuk loji-loji rawatan IWK tetapi kerana perubahan sistem teknologi yang terkini, tidak memerlukan saiz kolam-kolam rawatan yang lain akhirnya kita minta balik tanah-tanah itu dan ada sebahagian tanah- tanah itu sangat strategik Kampung Tunku dan boleh kita gunakan untuk pembangunan dan salah satu daripada pusat penjanaan dan pengembangan ekonomi negeri di masa hadapan.
Ahli-ahli Yang Berhormat sekalian akhirnya saya juga, bukan terakhir kedua terakhir Saya juga mengambil maklum tentang beberapa isu-isu yang dibangkitkan dengan Selangor Kerjaya. Saya dengar pandangan Meru, saya dengar beberapa pandangan yang mengambil kira bahawa kita tidak boleh hanya mengerakkan ekonomi kita kena ambil mereka yang berdepan dengan situasi yang getir. Kehilangan kerja, tidak ada tempat kerja dan sebagainya. Sebab itulah pihak Kerajaan Negeri memikirkan tidak hanya memberikan bantuan one-off sebaliknya memberikan peluang. Selangor Kerjaya adalah satu contoh bagaimana kita memberi ia sebagai pusat untuk mempertemukan pekerja- pekerja ini kepada sektor-sektor yang lain serta bidang-bidang yang lain. Mungkin sebelum ini mereka dalam bidang perhotelan, mereka terpaksa berpindah ke bidang pertanian. So, ada period tertentu, jangka masa tertentu, yang kita akan siapkan untuk
mereka berpindah ke sektor pertanian dan badan ini juga akan menemukan dan match kan mereka sektor yang mana, yang telah mereka dapatkan latihan serta sebagainya. Dengan program RiDE sebagai contohnya, kita menggalakkan mereka menyertai e- hailing, ataupun perniagaan-perniagaan perkhidmatan-perkhidmatan penghantaran yang sudah menjadi trend dan sebagainya. Dan kebetulan kita ada SELDEC sebagai contoh, yang akan membantu kita untuk memberikan peluang pekerjaan. SELDEC yang bila kita buka untuk 300 usahawan-usahawan tani, sekarang ini kita dah ada 300 pendaftaran usahawan tani. Kita perlukan 300 penunggang-penunggang kenderaan motosikal, sekarang ini yang berdaftar dan telah disahkan, 300 daripada 500 yang telah kita temu siasat dan telah kita interview baru-baru ini. Jadi kita lihat ini satu peluang yang baik dan mungkin kita boleh kembangkan dan menjadi salah satu daripada platform kepada perubahan dan kembali kepada kehidupan yang baik, ekonomi yang lebih subur, tapi dalam suasana dan konteks yang berbeza, yang saya sebut di awal tadi berkenaan dengan e-hailing dan sebagainya.
Akhir sekali, ada dibangkitkan, dan juga ada isu yang dibangkitkan berkenaan dengan Yayasan Selangor. Seolah-olah Yayasan Selangor telah kehilangan arah dan tidak lagi berfungsi sebagai satu pusat dan semangat yang lahir, apabila dilahirkan pada 5 November 1970.
Ahli Yang Berhormat sekalian, Yayasan Selangor yang ditubuhkan pada tahun yang saya sebutkan tadi, di bawah Akta syarikat 1965. Sebagai sebuah syarikat berhad. Menurut jaminan tanpa modal saham. Tujuan penubuhan Yayasan Selangor adalah untuk memberikan galakan dan bantuan pendidikan kepada rakyat negeri Selangor khasnya kepada mereka yang kurang berkemampuan, dan berpotensi. Untuk makluman, Yayasan Selangor adalah sebuah syarikat yang tidak menerima geran daripada Kerajaan Negeri sebaliknya harus menjana pendapatan sendiri untuk memastikan objektif penubuhan dilaksanakan. Pelan Tindakan Strategi Yayasan Selangor telah dibentangkan kepada Ahli-ahli Lembaga Pengarah Yayasan Selangor yang bermesyuarat pada 19 Disember tahun 2019. Dan telah diluluskan dengan beberapa strategi yang berikut :
1. Penstrukturan Organisasi dan terma rujukan organisasi. 2. Penambahbaikan pengurusan prosedur kendalian standard SOP, tadbir urus
korporat, pengurusan risiko dan kontingensi.
3. Penambahbaikan operasi pengurusan, penjawatan latihan, pengekalan ganjaran, pentadbiran penambahbaikan perkhidmatan skim Yayasan Selangor.
4. Kajian gabungan rakan strategik untuk keseluruhan operasi dan pentadbiran. 5. Kemampanan kewangan dari segi harta, kawalan kos dan pelaburan-pelaburan
aset-aset Yayasan Selangor.
Isu-isu penting yang telah dibincangkan dengan teliti dan cukup panjang lebar pada ketika itu ialah tentang soal legasi-legasi lampau yang terpaksa di hadapi semenjak daripada pentadbiran sebelum ini. Dan segala permasalahan perlu diselesaikan bagi memastikan asas penubuhan Yayasan Selangor seperti yang termaktub dalam memorandum dan artikel penubuhannya serta keperluan SSM dapat dipenuhi. Kedudukan kewangan Yayasan Selangor yang tidak berapa sihat serta memerlukan suntikan dana untuk menambahbaikan proses kawalan dan pengurusan kewangan kos operasi dan membebankan serta tidak efisien.
Yang ketiga, bagi hutang penyewaan dan pinjaman pelajaran sebanyak RM34 juta, semenjak tahun1990 yang perlu dikutip ataupun perlu dilupuskan. Banyak lagi hutang- hutang tertunggak yang melibatkan pendidikan dan pelajaran sebelum ini. Seterusnya sistem sedia ada tidak dapat menghubungkan antara satu sama lain, mengakibatkan kelewatan dan tidak kesaksamaan data di bahagian masing-masing, mengakibatkan kerugian kepada Yayasan Selangor dalam melaksanakan objektif penubuhan.
Yang kelima penggunaan standard perakaunan terbaru MFRS, memerlukan sistem yang dapat memastikan data yang tepat di mana sistem sedia ada dan tidak dapat menampung keperluan semasa. Asas penting dalam pelan strategik, kemampuan kewangan adalah untuk memastikan Yayasan Selangor dikawal dan digunakan asas- asas penubuhan Yayasan Selangor terutama sekali untuk pendidikan. Pendapatan pada tahun 2019, adalah sebanyak RM17.1 juta berbanding dengan RM27.68 juta, iaitu perbelanjaan operasi. Kos penggajian merupakan 47 peratus daripada RM13.1, iaitu sebanyak RM13.1 juta untuk 172 pekerja. Untuk makluman, simpanan tetap pada awal 2019, adalah sebanyak RM7.8 sahaja. Namun selepas proses pembaikan dan pelarasan yang telah dikendalikan oleh Pengurus Besar, CEO yang kita kawal, pada Julai 2019, simpanan tetap Yayasan Selangor telah meningkat kepada RM11.6 juta.
Ahli Yang Berhormat sekalian, kita kena menyedari legasi-legasi lampau inilah yang perlu kita selaraskan. Kenapa kita pilih pegawai yang terbabit. Sebab mereka dan beliau memang terlatih untuk membentuk serta membetulkan urusan-urusan kerajaan ataupun urusan-urusan syarikat sebelum ini, sewaktu beliau terlibat dalam bidang korporat, untuk terlibat secara langsung membetulkan kerugian-kerugian dan kesilapan-kesilapan pentadbiran kepada sesuatu urusan serta sesuatu agensi.
Saya ambil contoh CCSB, yang telah dibangkitkan oleh Ketua Pembangkang. Memang betul ada sebahagian teguran-teguran itulah yang terpaksa dibetulkan ketika beliau masuk sebagai CEO CCSB pada tahun 2015. Berkaitan dengan kedudukan beliau selaku CEO CCSB, yang dianggap haram oleh Ketua Pembangkang, sebenarnya ia tidak haram, ia hanya urusan teknikal. Kerana pada Mei tahun 2015, sebaik beliau cuba dilantik
ataupun dilantik sebagai Pengurus Besar dan CEO CCSB pada ketika itu, minit mesyuarat telah mengesahkan dalam Lembaga Pengarah CCSB untuk melantik beliau. Apa yang tak ada ialah Bahagian HR ataupun Sumber Manusia Yayasan CCSB pada ketika itu terkhilaf ataupun tidak mengeluarkan surat lantikan itu. Dan itulah yang telah ditegur oleh pihak audit. Seolah-olah kita melakukan kesilapan besar dan sebenarnya pada Mei 2019, pihak Jabatan Audit Negara telah memberikan surat ratifikasi setelah kita memberikan penjelasan-penjelasan berkenaan dengan, berkenan dengan kedudukan saudara Eddie sebagi CEO. Jadi tidak timbul soal haram dan sebagainya.